12 bestemmings in Afrika wat jy moet besoekAfrika het ŉ ryk tapisserie van interessante kulture, skouspelagtige natuurtonele en ongelooflike fauna en flora. Dis ŉ kontinent van uiterstes en is propvol versteekte juwele. Hulle sê mens kan nooit Afrika verlaat nie – dit bly by jou, en in jou. Wat moet jy in Afrika besoek? Die keuse is eindeloos. Hier is ŉ paar bestemmings wat beslis op jou emmerlysie moet wees: dit is die poort na die hart en siel van dié besonderse kontinent. As jy in Johannesburg, die stad van goud, aankom, reis jy na die noordelike deel van die land om die ikoniese Krugerwildtuin te ontdek waar jy beslis die Groot Vyf sal sien. As ŉ alternatief kan jy ook een van die beste wildreservate in ŉ malariavrye streek soos die gewilde Pilanesberg-wildreservaat of Madikwe-wildreservaat besoek. Ná ŉ wonderlike safari neem jou reis deur Suid-Afrika jou na die see by die suidelike punt van Afrika. Kaapstad is ryk in kultuurgeskiedenis en bekend vir sy ongelooflike natuurtonele. Route 62 kronkel van die hart van die ikoniese Kaapse Wynlande tot ongelooflike bestemmings al langs die Tuinroete. Daar is honderde redes waarom jy die wonderlike kuslyn van Mosambiek moet besoek, maar een van die grootste toeriste-aantreklikhede is skubaduik in van die beste duikplekke in die wêreld en die moontlikheid om die ontwykende doejong in die water te ontdek. Dié plantetende blougrys soogdier wei vreedsaam op seegrasse in die vlak water naby die kus van Mosambiek. Sien ons Mozambique Holiday Packages and Tours Die Victoria-valle in Zimbabwe staan bekend as die “adrenalienhoofstad van Afrika”. Dit is ŉ gewilde 3-in-1-toeristebestemming wat reisigers ŉ unieke kombinasie van safaritoere met verstommende natuurtonele en avonture vir adrenalienverslaafdes bied. Iets opwindend vir jou emmerlysie is ŉ reksprong van die geskiedkundige brug by die Victoria-valle gevolg deur ŉ onvergeetlike helikopterrit oor die waterval. Besoek Victoria Falls Tours and Safaris Botswana is ŉ uitstekende safaribestemming in Afrika waar jy boonop die wêreldbekende Okavango Delta, Chobe- nasionale park en die Kalahariwoestyn kan besoek. Die beste manier om die natuurlike wonder van die Okavango Delta te ervaar, is met ŉ vaart in ŉ mokoro, ŉ handgemaakte Tswana-kano. Besoek Botswana Safaris and Tours Namibië is ŉ land van uiterstes, van die dorre Namibiese woestyn en Sossusvlei tot die ongerepte skoonheid van Damaraland en die natuurlike wonders van Etosha- nasionale park. Hier kan jy die geheimenisse van die spokerige Skedelkus beleef – waar talle skeepswrakke te sien is. Dis ŉ geheimsinnige en magiese wonderland wat wag om verken te word. Besoek Namibia Safaris and Tours Tanzanië spog met drie van die Sewe Natuurlike Wonders van Afrika, die hoogste berg in die wêreld en die grootste en diepste meer op die kontinent. Die bekendste van dié ikoniese bestemmings is die Serengeti- nasionale park: dis die beste plek om die migrasie van honderdduisende wildebeeste en sebras te sien wanneer hulle die gevaarlike reis oor grasvlaktes en deur riviere, propvol krokodille, moet aanpak om by nuwe weiding uit te kom. Besoek Tanzania Safaris Ná ŉ ongelooflike safari in Tanzanië, kan jy jou beslis bederf met ŉ paar dae by ŉ luukse oord op ŉ spierwit strand op een van die Zanzibar-eilande. Geniet ŉ dagtoer van Stone Town en die eiland se eksotiese speseryplantasies. Besoek Zanzibar Holidays and Tours Kenia is die goue standaard vir die beste safari-ervaring in Afrika en is bekend vir die groot migrasie waar ongeveer 2 miljoen wildebeeste oor die Masai Mara- nasionale park trek. Die beste manier om dié ikoniese wildernisstreek te ervaar, is in ŉ warmlugballon: hoog bo ongerepte bosveld met ŉ uitsig oor die reservaat se ongelooflike natuurlike wonders. Besoek Kenya Safaris and Tours ŉ Paar jaar gelede was Rwanda ŉ desperate land wat deur gewelddadige konflik geteister is. Vandag is dit een van die veiligste safaribestemmings in Afrika en is bo-aan talle reisigers se emmerlysies. Die beste ervaring in Rwanda is gorillas wat deur die digbeboste Volcanoes- nasionale park trek. As dit bietjie duur is, is dit net soveel pret om te kyk hoe die sjimpansees deur die bergagtige terrein trek. Besoek Gorilla Trekking Safaris Madagascar is bekend vir sy ongelooflike natuurtonele en natuurlike hulpbronne wat duisende unieke dierespesies en meer as 100 verskillende tipes lemur insluit. Ons gunstelingplek is Nosy Be – ŉ wonderlike eiland naby Madagascar se noordwestelike kusgebied. Nosy Be is bekend vir sy luukse oorde en ongerepte strande. Besoek Madagascar Holidays on Special Mauritius is welbekend vir sy vakansiepakkette, waarby alles ingesluit is, by luukse oorde op strande vol palmbome. Ons gunstelingtydverdryf op dié tropiese eiland is om die antieke teeroete te verken waar jy eksotiese bestemmings soos die tuine van die Bois Cheri-teeplantasie, die speserytuin by Domaine de Saint Aubin en Domaine des Aubineaux, ŉ koloniale huis wat in 1872 gebou is, kan besoek. Dis ŉ merkwaardige insig in die ryk kultuurgeskiedenis van Mauritius. Besoek Mauritius Holidays on Specials Die piramides en die sfinks by Gaza in Kaïro is van Egipte se bekendste bestemmings, maar as jy dit reeds gesien het, is dit nou tyd om by ŉ toergroep aan te sluit vir ŉ wonderlike vaart op ŉ luukse boot op die Nylrivier met daaglikse uitstappies na antieke bakens soos die Karnak-tempel, ŉ Unesco-wêrelderfenisgebied. ŉ Bootvaart op die Nylrivier in Egipte is ŉ prettige manier om die aangrypende geskiedenis te kombineer met ure lange ontspanning. Besoek Egypt Tours Indien jy meer inligting benodig oor wildbesigtigingstoere na bogenoemde en ander ongelooflike bestemmings in Afrika, besoek Moafrika Tours. Van ŉ driedagbesoek aan die Krugerwildtuin in Suid-Afrika tot ŉ driedagsafari na die bekende Pilanesberg- nasionale park; daar is ŉ toer wat elkeen se belangstelling en begroting pas.